יוליוס פופר

יוליוס פופר (ברומנית: Julius Popper; 15 בדצמבר 1857 – 5 ביוני 1893), מהנדס, מתכנן ערים, עיתונאי, מגלה ארצות וכרטוגרף ויזם יהודי-רומני, דמות מרכזית בבהלה לזהב בארץ האש, שכונה הקונקיסטאדור של פטגוניה.

יוליוס פופר הטביע את חותמו על ההיסטוריה והגאוגרפיה של פטגוניה, העניק שמות לנופי המקום, טבע מטבעות והדפיס בולי דואר. הוא גילה מרבצי זהב, המציא מכונה לשטיפת זהב מתוך החול, הפיק זהב בכמויות מסחריות ונאבק בכל הדרכים ביריביו השואפים לחמוס את רכושו והישגיו, לעיתים בנשק ביד ויש המאשימים אותו בהשתתפות ברצח עם.

== קורות חייו ==
יוליוס, בנם של חנה ונפתלי פופר, נולד בבוקרשט, אז בירת ולאכיה, במשפחה של אינטלקטואלים יהודים פוליגלוטים, שמוצאם מפולין. יוליוס למד בבית הספר שאביו ניהל, בית ספר יהודי של משכילים, שנסגר כי תוכנית הלימודים שלו לא תאמה את התוכנית של משרד החינוך הרומני. לימודיו לא הוכרו, לכן לא הצליח להירשם לאוניברסיטה הפוליטכנית של בוקרשט, שנקראה באותם ימים בית הספר לגשרים ולכבישים. בגיל 17 נסע לצרפת, שם למד בבית הספר הפוליטכני ובבית הספר הלאומי לגשרים ולכבישים של פריז, וסיים את הכשרתו כמהנדס מכרות. הוא נהג לתת שיעורי עזר ובכסף שהרוויח מימן לעצמו לימודים נוספים בסורבון בתחומי הפיזיקה, הכימיה, המטאורולוגיה, הגאולוגיה הגאוגרפיה והאתנוגרפיה. הוא היה בעל כישרון גדול ללימוד שפות ודיבר באופן שוטף גרמנית, רומנית, יידיש וצרפתית והייתה לו ידיעה חלקית באיטלקית, לטינית ויוונית.

== נסיעות ברחבי העולם ==
בסיום לימודיו חיפש פופר עבודה ומצא בקונסטנטינופול, אך כעבור זמן לא רב עבר הלאה, למצרים, שם עבד בתחזוקה של תעלת סואץ. הוא המשיך בנסיעותיו דרך המזרח הקרוב עד הודו, סין ויפן. במהלך התקופה ניהל התכתבות עם המחלקה הגאוגרפית של האקדמיה הרומנית. בשנת 1881 שב לרומניה לביקור משפחתי קצר, כדי לראות את הוריו וכדי להסדיר את אזרחותו הרומנית לאחר הכרזת העצמאות של רומניה. השלטונות סירבו להעניק לו אזרחות בגלל היותו יהודי. הוא ניסה ליצור קשרי עבודה עם מחלקת הגאוגרפיה ברומניה, אך צמאונו להרפתקאות הוביל אותו לסדרה חדשה של נסיעות.

הוא נסע לסיביר ומשם לאלסקה, המשיך לקנדה ולארצות הברית. בארצות הברית נשאר תקופה קצת יותר ארוכה בניו אורלינס, שם הועסק בתהליכי העיור ובתיעול העיר. כעבור שנה הגיע למושבה הספרדית של קובה, שם עבד בתכנון העיר הוואנה ונמלה. הוא המשיך למקסיקו, מקום בו עסק במיפוי והתחיל קריירה עיתונאית בביטאון המהגרים Diario de Los Forasteros.

בשנת 1885, כשפופר שהה בברזיל, הגיעה אליו הידיעה על גילוי זהב בארגנטינה, בפרובינציית סנטה קרוס, בכף וירחנס. בהיותו בן 28 ועדיין צמא להרפתקאות, נסע לבואנוס איירס עם חלומות התעשרות באל דוראדו החדשה.

== בהלת הזהב בארץ האש ==

יוליוס פופר וחבורתו במאבק מזוין עם ילידי [[ארץ האש]]
[[מטבע זהב בן 5 גרם, המכונה פופר, שהטביע יוליוס פופר]]
בול דואר שהדפיס פופר
בולי דואר פופר מוחתמים

=== חלוקת ארץ האש בין ארגנטינה ובין צ'ילה ===
בין ארגנטינה ובין צ'ילה היו חילוקי דעות בנושא מיקום הגבול ביניהן בארכיפלג ארץ האש. בתחילת המאה ה-19 לשתיהן לא הייתה שליטה מעשית במקום ותושבי המקום היו ציידים נוודים בני העם הילידי סלקנאם, המכונה גם בשם אונאס.

בשנות הארבעים של המאה ה-19 ברנרדו או'היגינס שכנע את נשיא צ'ילה להוציא משלחת אל מצר מגלן. המשלחת יצאה ובשנת 1843 הקימה מבצר בשם פוארטה בולנס (בספרדית: Fuerte Bulnes). כעבור חמש שנים התפתח המבצר ליישוב הראשון בדרום פטגוניה, בשם פונטה ארנס והפך לראש גשר עבור תביעות הבעלות של הצ'יליאנים.

== הנצחה ==
יוליוס פופר התחיל בעצמו את הנצחתו, כשהטביע מטעות זהב הנושאים את שמו, מטבעות הקרויים פופר בעולם הנומיסמטיקה.

בשנת 1986 רומניה הנציחה את דמותו של יוליוס פופר בבול דואר, שהיה חלק מסדרה של שישה בולים המוקדשים לחוקרי האזור האנטארקטי. בשנת 2007 הפיקה רומניה בול דואר נוסף עם תצלומו של פופר, לכבוד 150 שנה מאז נולד. בנוסף לבול הופקה גם מעטפת זיכרון עם מפה של ארץ האש. על בול רומני נוסף הונצח הבול שהפיק פופר וגם הבול הזה זכה למעטפת זיכרון.

השדרה הראשית בעיר אושואיה קרויה על שמו של יוליוס פופר.

=== השראה ===
הרפתקאותיו של יוליוס פופר שבו גם את דמיונם של יוצרים, לכן נכתבו כמה ספרים על כך וגם הופק סרט:
* ברומניה הופיע ספר (286 עמודים) בשם Estrellita şi regele Ţării de foc (אסתרליטה והמלך של ארץ האש) שנכתב על ידי בן משפחה של יוליוס פופר, הסופר היהודי רומני יעקב פופר.
* בשנת 2000, הבמאי הצ'יליאני מיגל ליטין יצר סרט בשם ארץ האש (קו-פרודוקציה ספרדית-איטלקית-צ'יליאנית) לפי סיפור של הסופר הצ'יליאני פרנסיסקו קולואנה. בתפקידו של יוליוס פופר שיחק השחקן הקובאני Jorge Perugorria.

== קישורים חיצוניים ==

* 
* [https://web.archive.org/web/20140224192109/http://www.stampnewsnow.com/generateditems/PDF%20Files/1-Geir-TierraDelFuego.pdf Geir Sor-Reime, Jullius Popper and the Tierra del Fuego Stamps] באתר של World of Stamps 
* [http://books.google.co.il/books?id=tXSrLbIEDBMC&pg=PA80&lpg=PA80&dq=julius+popper&source=bl&ots=t2sBAkRKsJ&sig=dOP9v-55K64Irg-PgsI9Xt84Mr8&hl=iw&sa=X&ei=N4oHU6mhKc2Shgf_7YCIBQ&ved=0CFMQ6AEwBzgy#v=onepage&q=julius%20popper&f=false המטבעות שהטביע יוליוס פופר] ב-Standard Catalog of World Gold Coins 
* [https://web.archive.org/web/20090304062247/http://www.antropologiavisual.cl/bajas_fotografia.htm#capa4 אלבום תמונות מארץ האש (משלחת פופר) מתוך Revista Chilena de Antropología Visual -número 6 - Santiago, diciembre 2005] 
* [http://www.flickr.com/photos/galeriapehuen/2646443412/in/photostream/ תמונות של יוליוס פופר ושל משלחתו בפטגוניה]
* [https://web.archive.org/web/20140228013435/http://www.rockvillepress.com/tierra/texts/POPPER.HTM הרצאה בנושא חקר ארץ האש, שנשא יוליוס פופר בפני המכון הגאוגרפיה של ארגנטינה] 
* [http://historiatdf.com.ar/popper.htm JULIO POPPER (1857-1893)] , , 

==הערות שוליים==

קטגוריה:מגלי ארצות רומנים
קטגוריה:מגלי ארצות יהודים
קטגוריה:קרטוגרפים יהודים
קטגוריה:מתכנני ערים
קטגוריה:ארץ האש
קטגוריה:ממציאים יהודים
קטגוריה:עיתונאים יהודים רומנים
קטגוריה:עיתונאים מקסיקנים
קטגוריה:עיתונאים יהודים ארגנטינאים
קטגוריה:אישים שהונצחו על בולי רומניה
קטגוריה:רומנים שנולדו ב-1850
קטגוריה:נפטרים ב-1893